Aalborg Stiftstidende, 1844-08-17
Hs. Majestæts Besøg i Smaakjøbstæderne have, som bekjendt, ofte en magisk Virkning paa Embedsmændene: de udvikle da gjerne en Tjenesteiver og Energi, som man ellers i Almindelighed forgiæves søger i deres Virksomhed. Undertiden stiger Energien imidlertid til Overdrivelse. Saaledes skrives der til Fædrelandet fra Roeskilde, at ved Hs. Majestæts sidste Besøg befandt Politimesteren, Cancelliraad Foss, sig i en saa exalteret Stemning, at han, da det forekom ham, at en ung velklædt Mand ikke hurtigt nok tog sin Kaskjet af Hovedet for at hilse Hs. Majestæt, der stod i Begreb med at begive sig fra Kirken til Skolebygningen, foer hen imod Manden, slog ham i Ansigtet med sin trekantede Hat og befalede ham i upassende Udtryk at tage Kaskjetten af. Vi troe ikke siger Fædrelandet – at det overhovedet er Politimesterens Kald at lære Folk Høflighed, men derimod turde man nok kunne fordre af dem, at de foregik Andre med et godt Exempel."- Den af Jndustriforeningen i Tirsdags paa Charlottenborg aabnede Udstilling af indenlandske Jndustriproducter har allerede havt et talrigt Besøg. J det man træder ind, seer man i det første Værelse en Samling af flere forskjellige Sager, der tjene til den danske Armees Beklædning og tildeels dens Armatur. Naturligviis ere flere af disse ordinaire Varer, men de fortjene ikke mindre Opmærksomhed, saavidt de godtgjøre, at man viser denne Gjenstand, der er saa vigtig for de af Landets Børn der udgjøre Krigsstanden, stor Omhu. Efter de nyere Bestemmelser forfærdiges det militaire Klæde ingenlunde længere udelukkende paa den kongl. Fabrik i Usserød; men næsten alle Landets Klædefabrikker deeltage i Tilvirkningen; saaledes er en hensigtsmæssig Concurrence opstaaet. Enhver, der interesserer sig for denne Sag, der for nogle Aar siden vakte en levende Discussion, vil her kunne anstille Sammenligning imellem hvad de private Fabriker have præsteret, Modewegs paa Brede, Bruuns paa Bruunshaab, Madsens paa Vintersmølle, Nyebølles, Dichmeiss og Fleres, hvad i grovere Artikler Straffeanstalterne, og i finere Usserøds Fabrik; at denne sidste, især saalænge vor Armee bærer en Hovedfarve saa lidet anvendelig til civilt Brug, maa blive af Betydning, fordi den fortrinligen kan henvende sin Opmærksomhed paa de røde Farver, godtgjøre de her udstillede Klædesorter. Jøvrigt maa bemærkes, at de Fordringer til Appretur eller overhovedet et smukt Ydre, som kræves af Handelsvarer, her træde tilbage mod Spørgsmaalene og Brugbarhed og Varighed. Men ikke destomindre tilfredsstiller det talrige Udvalg af Klæde ogsaa Øiet. Lærrederne, blegede og ublegede, fra Chierts Fabrik, adskilligt uldent Tøi til Sengetæpper og Hestedækkener, ofve, vise sig som gode brugbare Artikler til saare billige Priser. Til usædvanlig billig Priis, og vel simpelt, men stærkt, leveres Skræderarbeidet fra Depotets Skræddersal, en Bas Trøie koster Armeen, færdigt syet med alt Tilbehør, ikkun 2 Rbd. 66 s. Mindre paafaldende ere Priserne for Fodtøi, hvoraf Prøver, der synes aldeles stærke og brugbare, ere udstillede. – Til Venstre er et Værelse, hvori findes Parfume artikler, Chocolade, Conditorisager, Eddike, Øl, Cigarer osv. De første udmærke sig ved det elegante Ydre, som vi paa den senere Tid have lært at give de her fabriquerede Varer, og hvoraf for en stor Deel deres Afsætning og Concurrence med Udlandet, hvis Etiquetter man ofte nødes til at afcopiere, er afhængig. Af stor Betydning er unægteligen den indenlandske Production af Øl og Eddike, dog vi savne her Spirituosa, som neppe Maadeholdsforeningerne ville gjøre overflødige, og som derfor bestandigen ere een af Landets vigtigste Productioner. Bagermester C. Nielsens Brød.